মলদোভার ভাষা
মলদোভীয় ভাষা (যা প্রকৃতপক্ষে রোমানীয় ভাষা) মলদোভার সরকারী ভাষা এবং এটিতে দেশের ৭০% লোক কথা বলেন। এছাড়া রুশ ভাষাতে প্রায় ১২% লোক কথা বলেন এবং ভাষাটিকে আন্তঃসাম্প্রদায়িক যোগাযোগের ভাষার মর্যাদা দেওয়া হয়েছে। মলদোভার ত্রান্সনিস্ত্রিয়া এবং গাগাউজিয়া অঞ্চলে যথাক্রমে ইউক্রেনীয় ও গাগাউজীয় ভাষাকে সহ-সরকারী ভাষার মর্যাদা দেওয়া হয়েছে। দেশের পশ্চিমাংশে পোলীয়, জার্মান এবং বুলগেরীয় ভাষাও স্বল্পমাত্রায় প্রচলিত।